Gyõzelem a szlovákok elleni férfi kézilabda Eb-felkészülésen
A magyar férfi kézilabda-válogatott remek második félidei védekezésének köszönhetõen 33-24-re legyõzte a szlovák csapatot Veszprémben a jövõ vasárnap kezdõdõ szerbiai Európa-bajnokságra készülõ együttesek mérkõzésén.
Eredmény: Magyarország-Szlovákia 33-24 (17-14)
gól: Iváncsik G. 5, Vadkerti 4, Császár 3, Putics 3, Ilyés 2, Mocsai 2, Ancsin 2, Iváncsik T. 2, Katzirz 2, Szöllõsi 2, Zubai 2, Grebenár 1, Schuch 1, Harsányi 1, Krivokapic 1, illetve Rabek 8, M. Stranovsky 5, Kopco 3, Tarhai 2, Antl 2, Kasagranda 2, Valo 1, Urban 1
Kimaradt helyzetekkel indult a meccs, majd M. Stranovsky duplájával elléptek a vendégek. A forgatókönyv ezután negyedóráig az volt, hogy a magyarok egyenlítettek, a szlovákok meg rendre két góllal elhúztak. 7-7-et követõen azonban Császár vezérletével 12-8-ra módosult az állás. Emberhátrányban csökkent a különbség, és Mocsai Lajos a 23. percben, 13-10-nél idõt kért, és több poszton cserélt. A frissítés hatására sikerült megállítani a vendégrohamokat.
A fordulás után Harsányi kiállítása alatt egy gólra felzárkóztak a vendégek, azonos létszámban viszont visszaállt a korábbi különbség, sõt, az egyre hatékonyabb védõmunkának, s a labdaszerzések után elért góloknak köszönhetõen fokozatosan növelte elõnyét a magyar csapat.
Negyedórával a vége elõtt az addig sok labdát lopó és négy gólt szerzõ Vadkertit deréksérülés miatt le kellett cserélni, de ez sem zavarta meg a csapatot, mely Tatai kapus remeklése révén egyre messzebb került riválisától. A hajrában aztán a harmadik számú hálóõr, Mikler kivételével mindenki játéklehetõséget kapott, de így is nagy különbséggel nyerte meg a magyar csapat a találkozót.
A Mocsai-csapat - mely az oroszokkal, a spanyolokkal és a franciákkal van azonos csoportban az Eb-n - a felkészülés során szombaton és vasárnap Németországban, majd jövõ csütörtökön Szegeden Bahrein ellen lép pályára.
kézilabda